[UPDATE ]แจ็ก หม่า กลับมาแล้ว
หลังการหายตัวไปนานหลายเดือนของมหาเศรษฐี แจ็ก หม่า ปัจจุบัน เจ้าตัวได้ปรากฏตัวบนโซเชียลมีเดียแล้ว
20 ม.ค. 2564

[UPDATE] แจ็ก หม่า กลับมาแล้ว
หลังการหายตัวไปนานหลายเดือนของมหาเศรษฐี แจ็ก หม่า
เมื่อไม่กี่นาทีที่ผ่านมา เจ้าตัวได้ปรากฏตัวบนโซเชียลมีเดียแล้ว
โดยก่อนหน้านี้ แจ็ก หม่า มีข่าวว่ามีปัญหากับทางรัฐบาล และธนาคารกลางของจีน
หลังจากที่เขาวิจารณ์การทำงานของธนาคารกลางจีนว่ามีกฎเกณฑ์ล้าสมัย
ทำให้หลังจากนั้นไม่นาน หน่วยงานกำกับของจีนต้องสั่งระงับการ IPO ของ Ant Group และให้ทบทวนรูปแบบการดำเนินธุรกิจใหม่
นอกจากนั้นยังสั่งสอบสวนการดำเนินธุรกิจของ Alibaba ในประเด็นเรื่องการผูกขาดตลาดด้วย
โดยหลังจากที่ Alibaba และ Ant Group ถูกเพ่งเล็งจากทางการจีน
แจ็ก หม่า ก็ได้หายไปจากโลกโซเชียลตั้งแต่เดือนพฤศจิกายน 2020 ที่ผ่านมา
อย่างไรก็ตาม การกลับมาในครั้งนี้ของ แจ็ก หม่า มาในรูปแบบของวิดีโอสั้น
ความยาวประมาณ 36 วินาที ที่ถูกโพสต์โดยบัญชี Qingqing_Chen บนทวิตเตอร์
สำหรับเนื้อหาในวิดีโอไม่ได้เกี่ยวข้องกับธุรกิจ แต่อย่างใด
แต่วิดีโอดังกล่าว เป็น Video Conference ที่ทาง แจ็ก หม่า
ได้พูดให้กำลังใจกับคุณครูประจำหมู่บ้านกว่า 100 ชีวิต 
ซึ่งปกติจะเป็นการจัดกิจกรรมขึ้น แต่เนื่องด้วยโรคระบาดโควิด 19 
จึงต้องทำการ Video Conference แทน ในเช้าวันนี้
พร้อมกับบอกด้วยว่า พบกันใหม่ เร็ว ๆ นี้..
อย่างไรก็ตาม หลังจากทวิตเตอร์ดังกล่าวได้โพสต์ออกไป 
หลายคนก็ได้มาตั้งข้อสงสัยว่าอาจเป็นวิดีโอที่ทาง แจ็ก หม่า ได้ถ่ายไว้นานแล้ว ซึ่งตอนนี้ก็ยังไม่มีใครยืนยันว่าเป็นวิดีโอที่ แจ็ก หม่า ได้บันทึกไว้หลังจากเหตุการณ์ขัดแย้งกับรัฐบาลจีนหรือไม่..
References
-
-